સવા ચાર શેર ઘઉંનો લોટ લીધો. સવા શેર ઘી અને સવા શેર ગોળના લાડુ બનાવ્યા. એના ચાર ભાગ કર્યા. એક મહાદેવને ધરાવ્યો. બીજો રમતા બાળકને અને ત્રીજો ગોવાળને આપ્યો. ચોથા ભાગનો પ્રસાદ વહેંચ્યો. પછી બ્રાહ્મણે ઝુંપડીની જગ્યાએ વિશાળ હવેલી બાંધી આંગણામાં મોટું શિવાલય બનાવ્યું. પતિ-પત્ની બન્ને શિવને ભજવા લાગ્યા. શિવની કૃપાથી બ્રાહ્મણીની કુખે દેવતાઈ તેજ વાળો પુત્ર જન્મ્યો. આમ સૌ સારા વાના થયા.